Návrh

**VYHLÁŠKA**

**Úradu pre normalizáciu, metrológiu a skúšobníctvo Slovenskej republiky**

z ... 2016,

**ktorou sa určujú činnosti súvisiace s poskytovaním slovenských technických noriem a výška poplatkov, ktorú je oprávnený vyberať Úrad pre normalizáciu, metrológiu a skúšobníctvo Slovenskej republiky za tieto činnosti**

## Úrad pre normalizáciu, metrológiu a skúšobníctvo Slovenskej republiky (ďalej len „úrad“) podľa § 6 ods. 1 písm. f) zákona č. xxx/2016, ktorým sa mení a dopĺňa zákon 264/1999 Z. z. o technických požiadavkách na výrobky a o  posudzovaní zhody a o zmene a doplnení niektorých zákonov v znení neskorších predpisov (ďalej len „zákon“) ustanovuje:

**§ 1**

Táto vyhláška ustanovuje odborné činnosti, ktoré súvisia s poskytovaním slovenských technických noriem a technických normalizačných informácií (ďalej len „STN“) a výšku poplatkov, ktorú je Úrad pre normalizáciu, metrológiu a skúšobníctvo Slovenskej republiky oprávnený vyberať úrad za tieto činnosti. Poplatok je určený bez DPH, nakoľko poskytovateľ nie je platiteľom DPH.

**§ 2**

Zoznam činnosti a výška poplatkov je uvedená v prílohe vyhlášky.

**§ 3**

Prístupové práva k STN zakúpené pred nadobudnutím účinnosti tejto vyhlášky zostávajú v platnosti na čas, na ktorý boli zakúpené a v rozsahu, v akom boli zakúpené.

**§ 4**

Táto vyhláška nadobúda účinnosť 1. januára 2017.

**Pavol Pavlis**

predseda

Príloha k vyhláške č. .../2016 Z. z.

